Nightwishin maaliskuun lopulla ilmestyvää Endless Forms Most Beautiful -albumia on edeltänyt melkoinen kohu sosiaalisessa mediassa. Syynä on levyn yksi innoittajista ja sillä ääneenkin pääsevä Richard Dawkins.

Dawkins on varsin kiistelty henkilö. Hän on evoluutiobiologi, tieteen kansantajuistaja ja tietyllä tapaa suorapuheinen uusateisti. Häntä on pidetty myös yhtenä maailman vaikutusvaltaisimpana ajattelijana.

Dawkinsin päätyminen Nightwish-levylle on herättänyt joissakin ihmisissä voimakkaita tunteita. Kohu alkoi heti, kun yhtye ilmoitti, että brittiajattelijaa kuullaan Nightwishin seuraavalla levyllä.

- Se myrsky, joka nousi Facebookissa oli ihan ennen kuulumatonta. Ihmiset olivat sanoneet heittäneensä levyjämme roskiin, joku oli jopa polttanut niitä ja jotkut aikoivat palauttaa ostamiaan Amerikan-kiertueen konserttilippuja, Tuomas Holopainen (kuvassa) kertoo aiheutuneesta hälystä.

Suurin osa kritiikistä tuli fundamentalistisilta uskonnollisilta ihmisiltä, joille Dawkins on kirosana.

- Jos fundamentalistien kanssa pystyisi keskustelemaan järkevästi, ei maailmassa olisi fundamentalisteja, Holopainen kiteyttää.

Lue lisää torstain Karjalaisesta.

Lisää aiheesta täällä.